Ghid de utilizare Cyber-shot
Imprimare
Prima pagină > Probleme tehnice > Probleme tehnice > Realizarea de fotografii statice/filme

## Realizarea de fotografii statice/filme

Nu puteţi înregistra imagini.

- Verificaţi spaţiul liber din memoria internă.

- Ştergeţi imaginile inutile. [Detalii]

- Nu puteţi înregistra imagini în timp ce bliţul se încarcă.

- Fixaţi butonul de selectare a modului la (Imagine statică) atunci când realizaţi fotografii.

- Fixaţi butonul de selectare a modului la (Film) atunci când realizaţi filme.

Funcţia Declanşator zâmbet nu funcţionează.

- Nu este realizată nicio fotografie dacă nu se detectează o faţă zâmbitoare. [Detalii]

Imaginea nu este focalizată.

- Subiectul este prea aproape. Când fotografiaţi, asiguraţi-vă că obiectivul este mai departe de subiect decât următoarele distanţe minime de fotografiere:

- În modurile Auto inteligent şi Facil: aproximativ 1 cm (W)/ 50 cm (T) faţă de obiectiv.

- În alte moduri de înregistrare: aproximativ 8 cm (W)/ 50 cm (T) faţă de obiectiv. Sau setaţi modul Focalizare apropiată şi fotografiaţi la aproximativ 1 cm până la 20 cm faţă de partea W.

- Modul (Peisaj), (Crepuscul) sau (Artificii) este selectat în modul Selectare scenă la realizarea de imagini statice.

Zoomul nu funcţionează.

- Nu puteţi utiliza zoomul în modul Foto panoramică prin balans.

- Nu puteţi folosi funcţia Zoom inteligent, în funcţie de dimensiunea imaginii. [Detalii]

- Nu puteţi folosi funcţia Zoom digital atunci când:

- Funcţia Declanşator zâmbet funcţionează.

- [Temporizator] este setat la [Autoportret o persoană] sau [Autoportret două persoane].

Nu puteţi selecta funcţia Detecţie feţe.

- Puteţi selecta funcţia Detecţie feţe numai atunci când modul de focalizare este setat la [Multi AF] şi modul de măsurare este setat la [Multi].

- Nu puteţi selecta Detecţie feţe când este activat modul Focalizare apropiată.

Bliţul nu funcţionează.

- Nu puteţi utiliza bliţul atunci când:

- Este selectat modul În rafală. [Detalii]

- Modul (Sensibilitate înaltă), (Crepuscul) sau (Artificii) este selectat în Selectare scenă.

- Utilizaţi aparatul în modul Foto panoramică prin balans.

- Utilizaţi aparatul în modul Film.

- Setaţi bliţul la (Activat) când modul Selectare scenă este setat la (Peisaj), (Specialităţi culinare), (Animal de companie), (Plajă) sau modul (Zăpadă). [Detalii]

Pe fotografiile realizate cu bliţ apar pete rotunde albe, neclare.

- Particulele din aer (praf, polen etc.) au reflectat lumina bliţului şi au apărut în fotografie. Acest lucru nu reprezintă o defecţiune. [Detalii]

Funcţia de fotografiere în prim-plan (Macro/Focalizare activată) nu funcţionează.

- Modul (Peisaj), (Crepuscul) sau (Artificii) este selectat în Selectare scenă.

- Când este selectat modul Focalizare apropiată, distanţa de fotografiere este de aproximativ 1 cm până la 20 cm.

- [Macro] este setat la [Auto] în următoarele situaţii:

- În modul Film

- Atunci când funcţia Declanşator zâmbet este activată.

- În modul Facil

- În Foto panoramică prin balans

- Când opţiunea [Temporizator] este setată la [Autoportret o persoană] sau [Autoportret două persoane].

Data şi ora nu sunt afişate pe ecranul LCD.

- În timpul fotografierii, data şi ora nu sunt afişate. Acestea sunt afişate numai în timpul redării.

Nu puteţi insera date pe imagini.

- Acest aparat foto nu prezintă o funcţie de suprapunere a datelor pe imagini. Cu ajutorul „PMB”, puteţi imprima sau salva fotografiile cu data realizării acestora. [Detalii]

Valoarea F şi timpul de expunere se aprind intermitent atunci când ţineţi butonul declanşator apăsat pe jumătate.

- Expunerea este incorectă. Corectaţi expunerea. [Detalii]

Culorile imaginii nu sunt corecte.

- Reglaţi balansul de alb. [Detalii]

În zonele luminoase ale subiectului apar dungi albe sau mov sau întregul ecran al imaginii se înroşeşte.

- Acest fenomen poartă denumirea de pătare. Acest lucru nu reprezintă o defecţiune. Dungile nu sunt înregistrate pe imaginile statice, dar sunt înregistrate ca atare sau sub formă de culori neuniforme pe fotografiile panoramice realizate prin balans sau în filme.
  („Zone luminoase” se referă la soare sau la lumina electrică mult mai strălucitoare decât cele înconjurătoare).

Imaginea prezintă interferenţe atunci când vizualizaţi ecranul într-un loc întunecat.

- Aparatul foto încearcă să mărească vizibilitatea ecranului făcând temporar imaginea mai luminoasă în condiţii de iluminare slabă. Acest lucru nu afectează imaginea înregistrată.

Ochii subiectului ies roşii.

- Setaţi [Reduc. ef. ochi roşii] la [Auto] sau [Activat]. [Detalii]

- Fotografiaţi subiectul cu bliţ, de la o distanţă mai mică decât intervalul bliţului.

- Aprindeţi lumina în încăpere şi fotografiaţi subiectul.

- Retuşaţi imaginea utilizând funcţia [Retuşează] [Corectează efect ochi roşii] în meniul de vizualizare [Detalii] sau corectaţi-o utilizând „PMB”. [Detalii]

Pe ecran apar puncte care nu dispar ulterior.

- Acest lucru nu reprezintă o defecţiune. Aceste puncte nu sunt înregistrate.

Nu puteţi realiza o suită de fotografii.

- Memoria internă este plină. Ştergeţi imaginile inutile. [Detalii]

- Energia bateriei este scăzută. Încărcaţi aparatul foto.

Aceeaşi fotografie este realizată de mai multe ori.

- Setaţi [Setări în rafală] la [Unică]. [Detalii]

- [Recunoaştere scenă] este setat la [Avansat]. [Detalii]

În timpul încărcării, ledul Pornire/Oprire / Încărcare clipeşte.

- Dacă încărcaţi acumulatorul care nu a fost utilizat o perioadă lungă de timp, este posibil ca ledul Pornire/Oprire / Încărcare să clipească.

Bateria nu este încărcată chiar şi după ce ledul Pornire/Oprire / Încărcare este stins.

- Acest fenomen apare atunci când încărcaţi aparatul foto în locuri foarte calde sau foarte reci. Se recomandă încărcarea bateriei la o temperatură de 10°C până la 30°C .

Sus